**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/260-4/2021.

**43/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**Kompár László 2020. évi tevékenységével kapcsolatos hulladékgazdálkodási jelentéséről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

Elfogadom **a határozat mellékletét képező, a vállalkozó által készített 2020. évi tevékenységével kapcsolatos hulladékgazdálkodási jelentést.**

A döntésről tájékoztatom a vállalkozót.

**INDOKOLÁS**

Tiszavasvári Város Önkormányzata a köztisztasági feladatok ellátása céljából közbeszerzési eljárást folytatott le a 2017. évben, melynek eredményeként ***2017. december 1.-2022. november. 30. közötti időszakra,*** azaz 5 évre ***szerződés megkötésére került sor az Önkormányzat és Kompár László egyéni vállalkozó között hulladékszállítás, -ártalmatlanítás, és –kezelés feladatellátásra.***

A megkötött szerződés 13. pontja az alábbiakat tartalmazza:

*„Hulladékszállító évente hulladékgazdálkodási jelentést készít Megrendelő részére, amely alkalmas eszköze lehet egy jövőbeli hulladékgazdálkodási program tervezésének és annak folyamatos fejlesztésének.”*

A vállalkozó 2021 februárjában ennek megfelelően elkészítette és leadta részemre a 2020. évi tevékenységével kapcsolatos hulladékgazdálkodási jelentést, mely a jelen határozat melléklete.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. február 25.

**Szőke Zoltán**

**polgármester**